**หัวข้อวิจัย** การพัฒนาระบบชำระค่าโทรศัพท์ผ่านอินเทอร์เน็ตแบงค์กิ้ง

โดยใช้เทคโนโลยีเว็บเซอร์วิส

**ผู้ดำเนินการวิจัย** ดุษฎี ถุงจันทร์แก้ว

**ที่ปรึกษา**  วีระพน ภานุรักษ์

**หน่วยงาน** **ปริญญา** วท.บ. (เทคโนโลยีสารสนเทศ)

**ปี พ.ศ.** ปีการศึกษา 2559

**บทคัดย่อ**

 การวิจัยครั้งนี้มีวัตถุประสงค์ดังนี้ 1) พัฒนาระบบชำระค่าโทรศัพท์ผ่านอินเทอร์เน็ตแบงค์กิ้ง โดยใช้เทคโนโลยีเว็บเซอร์วิส 2) ประเมินคุณภาพของระบบ 3) ศึกษาความพึงพอใจของผู้ใช้ระบบ เครื่องมือที่ใช้ในการวิจัย ได้แก่ ระบบชำระค่าโทรศัพท์ผ่านอินเทอร์เน็ตแบงค์กิ้ง โดยใช้เทคโนโลยีเว็บเซอร์วิส แบบประเมินคุณภาพ และแบบสอบถามความพึงพอใจ สถิติที่ใช้ในงานวิจัยคือ ค่าเฉลี่ย และส่วนเบี่ยงเบนมาตรฐาน ผลการวิจัยมีดังนี้

 1. ได้ระบบชำระค่าโทรศัพท์ผ่านอินเตอร์เน็ตแบงค์กิ้งโดยใช้เทคโนโลยีเว็บเซอร์วิสประกอบด้วย 9 ส่วน ได้แก่ ระบบสมัครสมาชิก ระบบ login ระบบเช็คยอดเงิน ระบบจัดการข้อมูลผู้ใช้ ระบบรายงานการทำรายการบัญชี ระบบชำระค่าบริการโทรศัพท์ ระบบข้อมูลส่วนตัว ระบบแจ้งผลการชำระค่าบริการโทรศัพท์ และระบบ logout

2. ผลการประเมินคุณภาพจากผู้เชี่ยวชาญ 3 คน มีผลการประเมินโดยรวมอยู่ในระดับมาก (= 4.48, S.D. = 0.48)

 3. ผลการศึกษาความพึงพอใจของผู้ใช้ มีผลการประเมินโดยรวมอยู่ในระดับมากที่สุด (= 4.58, S.D. = 0.52)